en gu mr en mr de en fr en en en en en en gu de en gu gu gu gu gu en gu gu en gu en gu en gu gu gu en gu gu gu gu en gu en gu gu gu gu gu gu gu en gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
amitabh and jaya bachchan celebrated their 44th wedding anniversary
બિગ બીને ડોક્ટર્સે કરી દીધા'તાં મૃત ઘોષિત, પત્ની જયાનાં આ પગલાંથી બચી'તી જાન
divyabhaskar.com | Jun 04, 2017, 16:34 PM IST
મુંબઈઃ બોલિવૂડના મહાનાયક અમિતાભ બચ્ચન તથા જયા બચ્ચને ત્રણ જૂન, 1973ના રોજ લગ્ન કર્યાં હતાં. ત્રણ જૂનના રોજ અમિતાભના લગ્નને 44 વર્ષ પૂર્ણ થયા હતાં. અમિતાભે સોશ્યિલ મીડિયામાં પત્ની જયા સાથેની એક તસવીર શૅર કરીને લખ્યું હતું કે 3 જૂન, 1973, લગ્નને 44 વર્ષ, શુભકામના મોકલવા માટે તમારો આભાર. અમિતાભ બચ્ચન 1982માં 'કૂલી'ના શૂટિંગ સમયે ગંભીર રીતે ઘાયલ થયા હતાં. આ સમયે જયા બચ્ચનની સુઝબુઝને કારણે તેઓ બચી ગયા હતાં. આ વાતનો ઉલ્લેખ અમિતાભે પોતાના ઈન્ટરવ્યૂમાં પણ કર્યો હતો.
ડોક્ટર્સે મેડિકલી મૃત ઘોષિત કર્યાં હતાં:
એક ઇન્ટરવ્યૂમાં અમિતાભે કહ્યુ હતુ કે, 'ડોક્ટર્સે મને મેડિકલી મૃત જાહેર કરી દીધો હતો. જયા આઇસીયુ રૂમની બહાર બધું જોઇ રહી હતી. ડોક્ટરે પ્રયાસ બંધ કરી દીધાં હતાં, ત્યારે જયાએ ચીસ પાડી અને કહ્યું કે મેં તેમના પગના અંગૂઠાને હલતો જોયો છે. પ્લીઝ પ્રયાસ કરતાં રહો. ડોક્ટર્સે મારા પગની માલિશ કરી અને મારી અંદર ફરી જાન આવી ગઇ.'
(આગળની સ્લાઈડ્સ પર ક્લિક કરીને વાંચો, કેવી રીતે ચટ્ટાનની જેમ જયાએ આપ્યો બિગ બીને સાથ....)
અમિતાભના પ્રમાણે, 'હોસ્પિટલથી બહાર આવ્યાં પછી ચાલવા માટે કોઇ સહારાની જરૂર હતી, ત્યારે જયાએ જ સહારો અને હિમ્મત આપી. હું તો શારીરિક અને માનસિક રીતે તૂટી ગયો હતો, પણ જયા સખ્તાઇથી ઊભી રહતી. 7 જાન્યુઆરી, 1983ના રોજ ડોક્ટર્સે મને સ્વસ્થ જાહેર કર્યો, પણ કામ કરવાની ના પાડી હતી. એ જ વર્ષે ઓગસ્ટમાં ડોક્ટર્સે કહ્યું કે થોડું કામ કરી શકો છો. આ પછી મેં મારું કામ અને શૂટિંગ ત્યાંથી જ શરૂ કર્યું, જ્યાંથી અધૂરું મૂક્યું હતું.'
કેવી રીતે ઘાયલ થયા હતાં બિગ બી?
બેંગલોરમાં 'કુલી'નું શૂટિંગ ચાલી રહ્યું હતું. 24 જુલાઇ, 1982ના રોજ ફિલ્મના એક એક્શન સીનમાં પુનીત અમિતાભના મામાને મારે છે, ત્યારે અમિતાભ મામાને બચાવવા વચ્ચે પડે છે. એક્શન ડિરેક્ટર પ્રમાણે, છેલ્લા ફાઇટ સીનમાં પુનીતનો મુક્કો અમિતાભના મોઢા પર પડવાનો હતો અને તે ટેબલ પરથી નીચે પડવાના હતાં. આ સીન ડુપ્લીકેટ દ્વારા શૂટ કરવાનો હતો, પણ અમિતાભે આ સીન પોતે શૂટ કરવાનો આગ્રહ કર્યો હતો.
પ્લાન પ્રમાણે અમિતાભથના મોઢા પર મુક્કો પડ્યો અને તેઓ સ્ટીલના ટેબલ પરથી બીજી બાજુ પડ્યાં. સીન બિલકુલ રિયલ હતો, બધાએ તાળીઓ વગાડી. આ પછી અમિતાભના પેટમાં દુખાવો શરૂ થતાં તેઓ ગાર્ડનમાં આંટા ફેરા મારવા લાગ્યાં. અમિતાભે જણાવ્યું કે ટેબલનો ખુણો તેમના પેટમાં જબરદસ્ત રીતે વાગ્યો છે.
અમિતાભ સહિત બધાને આ ઇજા સામાન્ય લાગી રહી હતી. અમિતાભ હોટલમાં આરામ કરવા જતાં રહ્યાં, પણ દુખાવો વધુ હતો. સાંજે દુખાવાથી હેરાન અમિતાભને લાગ્યું કે સવારે બધુ સામાન્ય થઇ જશે.
આગળ જુઓ, શું થયું સવારે, અમિતાભને હોસ્પિટલ લઇ જવામાં આવ્યાં...
ડોક્ટર સમજી નહોતાં શક્યાં કે અમિતાભને શું થયું છે?
25 જુલાઇ, બીજા દિવસે પેટના દુખાવામાં વધારો થયો. સવારે તેમને હોસ્પિટલ ખસેડવામાં આવ્યાં. ડોક્ટર્સને સમજાતું નહોતું કે અમિતાભને શું થયું છે? અમિતાભને ઊંઘની ગોળીઓ આપી સુવડાવી દેવામાં આવ્યાં. ઘરે ખબર પડતાં મા તેજી બચ્ચન, પત્ની જયા અને ભાઇ અજીતાભ બેંગલોર પહોંચ્યાં. તેઓ અમિતાભને મુંબઇ લઇ જવા માગતાં હતાં, પણ ડોક્ટરે ના પાડી હતી. ત્રીજા દિવસે એટલે કે 26 જુલાઇએ અમિતાભની સ્થિતિ વધારે બગડી. ત્યારે યુનિટે આગ્રહ કરતાં ત્યાંના જાણીતા સર્જન એચ એસ ભટ્ટ ત્યાં આવી પહોંચ્યાં. રિપોર્ટ જોયા પછી તેમણે કહ્યુ કે દવાઓથી આજે અમિતાભની સ્થિતિ નહીં સુધરે તો કાલે ઓપરેશન કરવું પડશે. અમિતાભ દુખાવાથી તડપી રહ્યાં હતાં.
ઓપરેશન કરતાં ડોક્ટર્સ ચોંકી ઉઠ્યાં:
27 જુલાઇએ ડોક્ટર્સે ઓપરેશન કરવાનો નિર્ણય કર્યો. ઓપરેશન કરતાં ડોક્ટર્સ ચોંકી ઉઠ્યાં. અમિતાભના પેટનું અંદરનું આવરણ (જે પેટના અન્ય અંગોને જોડી રાખે છે અને રસાયણને બીજા અંગોમાં જતાં રોકે છે) ફાટી ગયું હતું. એક નાનુ આંતરડું પણ ફાટી ગયું હતું. એવી સ્થિતિમાં 3-4 કલાકમાં જ ઓપરેશન કરવું જરૂરી હોય છે, પણ અમિતાભ તો ત્રણ દિવસથી આવી સ્થિતિમાં જીવિત હતાં. ડોક્ટર્સે પેટની સફાઇ કરી. આ વખતે અમિતાભને પહેલાથી જ કેટલીક બીમારીઓ હતી. આવામાં આટલા દિવસો તેમણે કેવી રીતે પસાર કર્યાં, એ આશ્ચર્યની વાત હતી.
શરીરમાં ફેલાઇ ગયું હતું ઝેરઃ
28 જુલાઇ એટલે કે ઓપરેશનના એક દિવસ પછી અમિતાભને ન્યૂમોનિયા થઇ ગયો. તેમના શરીરમાં ઝેર ફેલાઇ રહ્યું હતું, લોહી પણ પાતળું થઇ ગયું હતું. બ્લડ ડેનસિટી સુધારવા માટે બેંગલોરમાં રક્તકણ ઉપલબ્ધ નહોતાં, જે મુંબઇથી મંગાવવામાં આવ્યાં. આ પછી અમિતાભની સ્થિતિ ચાર દિવસમાં પહેલી વાર સુધરી, પણ બીજા દિવસે ફરી સ્થિતિ ખતરનાક હતી. મીટિંગ કરી ડોક્ટર્સે નક્કી કર્યું કે તેમને મુંબઇ લઇ જવામાં આવે, ત્યાં સારી સારવારની સુવિધા છે.
અમિતાભને એરબસમાં મુંબઇ લઇ જવાનું નક્કી થયું. રાત્રે 11 વાગે બેંગલોરથી નીકળેલી એરબસ 31 જુલાઇએ સવારે લગભગ 5 વાગે મુંબઇ પહોંચી. તેમને બ્રીચ કેન્ડી હોસ્પિટલના બીજા માળે સ્પેશિયલ વિજિલન્સ વોર્ડમાં રાખવામાં આવ્યાં. 1 ઓગસ્ટની સવાર સુધી તેમની સ્થિતિમાં સુધાર હતો.
ડોક્ટર્સે કહ્યુ, દવા નહીં દુઆની જરૂર:
2 ઓગસ્ટે અમિતાભની તબિયત ફરી બગડી. શરીરમાં સતત ઝેર ફેલાઇ રહ્યું હતું. ડોક્ટર્સ પ્રમાણે ફરી ઓપરેશન કરવાની જરૂર હતી. ત્રણ કલાક ઓપરેશન કર્યાં પછી ડોક્ટર્સે પહેલી વાર કહ્યુ કે અમિતાભની સ્થિતિ નાજુક છે. તેમને દવાઓની સાથે દુઆની પણ જરૂર છે. આ સાથે જ આખા દેશમાં તેમના ચહિતા સ્ટાર માટે લોકો પ્રાર્થના કરવા લાગ્યાં. બધા ધાર્મિક સ્થળોએ લોકો અમિતાભ માટે પ્રાર્થના કરી રહ્યાં હતાં.
અમિતાભની સ્થિતિ સતત બગડી રહી હતી. 2-3-4 ઓગસ્ટે, આ દિવસો કાઢવા મુશ્કેલ હતાં. તેમને શ્વાસ લેવામાં પણ મુશ્કેલી પડી રહી હતી. ડોક્ટર્સે આ માટે કૃત્રિમ નળી લગાડી. અમિતાભની સ્થિતિ જોતાં રાજીવ ગાંધી અમેરિકા પ્રવાસ અધવચ્ચે મૂકી 4 ઓગસ્ટે અડધી રાત્રે પાછા ફર્યાં અને એરપોર્ટથી સીધા અમિતાભને મળવા પહોંચ્યાં. કેટલાક દિવસો સુધી અમિતાભની તબીયતમાં ઉતાર-ચઢાવ આવતાં રહ્યાં. પુનીત ઇસ્સરની પત્ની, શમ્મી કપૂરની દિકરી અને પરવીન બાબી સહિત 20 લોકોનું લોહી અમિતાભને ચઢાવવામાં આવ્યું હતું.
લંડનથી આવ્યાં હતાં એક્સપર્ટ્સઃ
13 ઓગસ્ટે ડોક્ટર્સે ત્રીજી વાર ઓપરેશન કર્યું. 14 ઓગસ્ટે મેડિકલ બુલેટિનમાં કહેવામાં આવ્યું કે અમિતાભની સ્થિતિમાં કોઇ ખાસ સુધાર નથી. લંડનથી એક્સપર્ટ્સ બોલાવવામાં આવ્યાં. તેમણે કહ્યું કે સારવાર બરાબર થઇ રહી છે. તેમણે કહ્યુ કે અમિતાભની દુઆની જરૂર છે. કોઇ ચમત્કાર જ તેમને બચાવી શકે છે.
24 સપ્ટેમ્બરે હોસ્પિટલમાંથી મળી રજાઃ
16 ઓગસ્ટે અમિતાભની સ્થિતિમાં સુધાર હતો. તેઓ ખાવા-પીવા લાગ્યાં હતાં. લોકોની પ્રાર્થનાની અસર દેખાઇ રહી હતી. 24 સપ્ટેમ્બરે તેમને બ્રીચ કેન્ડી હોસ્પિટલમાંથી રજા મળી. ત્યારે અમિતાભે કહ્યુ હતુ કે, 'જિંદગી અને મોત વચ્ચે આ અગ્નિ પરીક્ષા હતી. બે મહિના હોસ્પિટલમાં રહ્યાં પછી મોત સામેની લડાઇ પૂરી થઇ ગઇ છે. હવે હું મોત પર વિજય મેળવી મારા ઘર પ્રતીક્ષાએ પાછો ફરી રહ્યો છું.' ઘર પહોંચી તેમણે હાથ હલાવી આભાર માન્યો હતો.
વિદેશ યાત્રા સ્થગિત રાખી મળવા આવ્યાં હતાં ઇન્દિરા ગાંધીઃ
ઇન્દિરા ગાંધી તેમની પહેલી અમેરિકાની યાત્રા સ્થગિત રાખી તરત જ અમિતાભને મળવા બેંગલોર પહોંચ્યાં હતાં. અમિતાભને મળવા તત્કાલીન કર્ણાટકના રાજ્યપાલ ગોવિંદ નારાયણ, મુખ્યમંત્રી આર.ગુડુરાવ, વીરપ્પા મોઇલી, શત્રુધ્ન સિંહા, પ્રકાશ મહેરા, દિલીપ કુમાર, સત્યેંદ્ર પાલ ચૌધરી, રમેશ સિપ્પી, યશ જોહર, સુભાષ ઘઇ, સાયરા બનો આવી પહોંચ્યાં હતાં. મુંબઇની હોસ્પિટલમાં સંજીવ કુમાર, શશી કપૂર, રણધિર કપૂર, રાજ બબ્બર, પૂનમ ઢિલ્લો, ઝિન્નત અમાન, સ્મિતા પાટિલ વગેરે હસ્તીઓ આવી પહોંચી હતી.
(Gossip Bollywood Gujarati News) સાથે જોડાયેલા અન્ય અપડેટ જાણવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Bollywood Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: amitabh and jaya bachchan celebrated their 44th wedding anniversary
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.